СЗО : Страните със слаби здравни системи са особено потърпевши от пандемията Ръководителят на организацията подчерта , че тя ще продължи да призовава страните да намират , тестват и лекуват всеки случай на коронавирус Глобалната извънредна ситуация заради пандемията от COVID - 19 продължава да тества здравеопазването и предизвиква множество опасения , тъй като заразата се разпространява по - бързо в страни със слаби здравни системи , съобщи Световната здравна организация ( СЗО ) в петък ( 1 май ) . „ Заради пандемията остава извънредното положение за обществено здравеопазване в международен план “ , заяви генералният директор на СЗО Тедрос Аданом Гебрейес три месеца след като Комитетът за спешни случаи за първи път го посъветва да обяви извънредно положение заради коронавируса . Тедрос каза , че има „ сериозни опасения относно потенциалното въздействие “ на болестта , „ тъй като тя започва да се ускорява в страни с по - слаби здравни системи “ . „ Както подчертахме ясно от самото начало , ще продължим да призоваваме държавите да прилагат всеобхватен пакет от мерки за намиране , изолиране , тестване и лечение на всеки случай и проследяване на всеки контакт “ , заяви Тедрос по време на брифинг в централата на СЗО в Женева . Той изтъкна , че СЗО „ ще продължи да работи със страни и партньори , за да даде възможност за осъществяване на важните пътувания , необходими за реакцията срещу пандемията , хуманитарната помощ и товарните операции , както и за постепенно възобновяване на нормалното движение на пътниците . “ В средата на април американският президент Доналд Тръмп разкритикува начина , по който СЗО се справя с пандемията , и обяви , че спира финансирането на агенцията на ООН . Американският държавен секретар Майк Помпео заяви днес , че САЩ силно вярват , че управляващата Комунистическа партия в Китай отчасти не е съобщила за епидемията от новия коронавирус навреме на СЗО . Малко след това Гебрейесус заяви , че се надява администрацията на американския Тръмп да преосмисли спирането на финансирането си , като подчерта , че основното му внимание е насочено към овладяването на пандемията и спасяването на човешки животи .